nvidia/miracl-vision huggingface dataset:
मेरुदण्ड

मानव शरीर रचना में 'रीढ़ की हड्डी' या मेरुदंड (vertebral column या backbone या spine)) पीठ की हड्डियों का समूह है जो मस्तिष्क के पिछले भाग से निकलकर गुदा के पास तक जाती है। इसमें ३३ खण्ड (vertebrae) होते हैं। मेरुदण्ड के भीतर ही मेरूनाल (spinal canal) में मेरूरज्जु (spinal cord) सुरक्षित रहता है। मेरूदंड, रीढ़, या कशेरूक दंड अनेक छोटी अस्थियों से निर्मित होता है, जो कशेरूक (vertebrate) कहलाती हैं और जिनकी संख्या कुल 26 होती है- त्रिकास्थि में पाँच अस्थियाँ सम्मिलित (fused) होती हैं जबकि कोसेजी में चार (३ से पाँच तक) अस्थियाँ एकाकार (fused) रहतीं हैं। प्रत्यक्ष या अप्रत्यक्ष बल प्रयोग से कशेरूकों के अलग हो जाने पर मेरूदंड का भंग होता है जिसमें मेरूरज्जु का विदारण (tearing), या संदलन (crushing) संमिलित है जिसके फलस्वरूप चोट के स्थान के नीचे के भाग संवेदनहीन और संचलन शक्ति से शून्य हो जाते हैं। पहले ऐसे रोगी नीरोग नहीं हो पाते थे और शय्याव्रण और संक्रमण ग्रस्त होकर चिरकाल तक कष्ट भोगते और मर जाते थे। पिछले महायुद्ध के समय में अर्जित ज्ञान के कारण अब पैर के लकवे (paraplegic) के रोगी पहिएदार कुर्सियों में उपयोगी जीवन बिता सकते हैं। मेरूदंड की वक्रता के अनेक कारण हो सकते हैं, जिनमें मुख्य है, मेरूदंड की गुलिकार्ति (tuberculosis)। कशेरूकों की काय अस्थिक्षय (caries) से नष्ट हो जाती है और उसके निपात (collapse) से कूबड़ निकल आता हे। स्पाण्डिलाइटिस (spondylitis) एक विकलांगकारी चिंताजनक स्थिति है जिसमें पीठ क्रमश: सीधी और अनम्य हो जाती है। कभी कभी दोषपूर्ण आसन की आदत, या चोट से असममित विकास के फलस्वरूप युवावस्था में पार्श्विक वक्रता उत्पन्न हो जाती है। इसे समुचित व्यायाम, या धनुर्बधनी (braces) पहनकर ठीक किया जा सकता है। कभी-कभी पीठ के निम्न भाग के दर्द के निदान और शलयकर्म द्वारा उसकी चिकित्सा बहुत ही निराशजनक और उद्वेगकारी समस्या बन जाती है। इसकी जटिलता का अनुमान इस बात से सहज ही हो जाता है कि इस वेदना के स्रोत असंख्य हो सकते हें - मेरूदंड और श्रोणि प्रदेश (pelvis) की अस्थियाँ, इनके मध्य के असंख्य जोड़ और इस प्रदेश की असंख्य पेशियाँ तथा स्नायु। यह वेदना श्रोणि आंतरांग (Pelvis Viscera), अर्थात् मूत्राशय (bladder), प्रॉस्टेट, शुक्राशय, या अंडाशय, गर्भाशय तथा मलाशय में भी उठ सकती है। इन सबके अतिरिक्त मोच और तनाव भी हैं, जो मनुष्य के ऊर्ध्वाधर आसन के परिणामस्वरूप उत्पन्न होते हें जिनके लिये हमारी शरीर यंत्रावली अभी भी पर्याप्त उपयुक्त नहीं है।
प्रेम लाल जोशी

डॉ॰ प्रेम लाल जोशी (जन्म: ४ फरवरी, १९५२) एक प्रख्यात भारतीय शिक्षकविद, विद्वान, लेखक एवं मल्टीमीडिया विश्वविद्यालय, मलेशिया में एकाउंटिंग के प्रोफ़ेसर हैं। वें सेण्टर फॉर एक्सीलेंस इन बिज़नेस परफॉरमेंस (CEBP) के अध्यक्ष हैं। वें इंटरनेशनल जर्नल ऑफ एकाउंटिंग ऑडिटिंग एंड परफॉरमेंस इवैल्यूएशन (IJAAPE) के संस्थापक एवं मानद सम्पादक, एफ्रो एशियन जर्नल ऑफ फाइनेंस एंड एकाउंटिंग (AAJFA) के प्रबंध सम्पादक तथा इंटरनेशनल जर्नल ऑफ फाइनेंस एंड एकाउंटिंग स्टडीज़, ऑस्ट्रेलिया के सहयोगी सम्पादक हैं। वें बजट और वित्तीय लेखा पर छह पुस्तकों के लेखक हैं। अपनी पुस्तकों के अतिरिक्त, इनके १०० से अधिक शोध पत्र विश्व के कई मान्यता प्राप्त अंतरराष्ट्रीय पत्रिकाओं में प्रकाशित हो चुके हैं। वर्ष १९८१ में प्रेम लाल जोशी ने हेमवती नंदन बहुगुणा गढ़वाल विश्वविद्यालय से वाणिज्य (वृत्त एवं लेखाकरण) में पीएचडी की सर्वोच्च शैक्षिक डिग्री प्राप्त की। इन्होंने वर्ष १९७५ में दिल्ली विश्वविद्यालय से वाणिज्य में परास्नातक किया हैं। इन्हें १९७९ में भारतीय समाज विज्ञान संशोधन परिषद, नई दिल्ली द्वारा टीचर फेलोशिप (शिक्षक अनुदान) प्राप्त हुआ। १९८० के दशक के दौरान इन्होंने गढ़वाल विश्वविद्यालय में काम किया और विश्वविद्यालय में वाणिज्य की संकाय स्थापित करने में महत्वपूर्ण भूमिका निभाई। इन्होंने इंटरनेशनल जर्नल ऑफ एकाउंटिंग ऑडिटिंग एंड परफॉरमेंस इवैल्यूएशन, एफ्रो एशियन जर्नल ऑफ फाइनेंस एंड एकाउंटिंग और एफ्रो एशियन जर्नल ऑफ फाइनेंस एंड एकाउंटिंग नामक वृत्त तथा लेखा अध्ययन पर आधारित अंतर्राष्ट्रीय पत्रिकाओ की स्थापना किया, जिसके वें मुख्य सम्पादक हैं। गूगल स्कॉलर के एक मूल्यांकन के अनुसार अंतर्राष्ट्रीय विद्वानों ने डॉ॰ प्रेम लाल जोशी के लेखो और शोध पत्रों को 822 बार अपने लेखो अथवा पत्रों में सन्दर्भ दिया हैं। बहरीन के शिक्षा मंत्रालय के संमत्रण में संयुक्त राष्ट्र शैक्षिक, वैज्ञानिक एवं सांस्कृतिक संगठन (यूनेस्को) के परामर्श पर डॉ॰ प्रेम लाल जोशी ने एकाउंटिंग पर दो पुस्तकें लिखी, जो बहरीन की सरकारी विद्यालयों के पाठ्यक्रम में सम्मिलित हैं। वें वर्ष २००५ से २००६ तक एएए के सूचना प्रौद्योगिकी समिति के सदस्य और इंडियन ऑडिट एसोसिएट्स के उपाध्यक्ष थें। वर्ष १९९५ से २०१२ तक यूरोपीय एकाउंटिंग एसोसिएशन के भी सदस्य थे। डॉ॰ एम. एल. जोशी की वित्त और लेखा अध्ययन पर अब तक ६ किताबें प्रकाशित हो चुकी हैं।
पन्नाधाय जीवन अमृत योजना

पन्नाधाय जीवन अमृत योजना जो कि (जन -श्री बीमा योजना) के नाम से भी जानी जाती है। यह एक भारत के राजस्थान राज्य की योजना है । इस योजना का शुभारम्भ १४ अगस्त २००६ में जीवन बीमा निगम के माध्यम से किया गया था। इसमें गरीबी रेखा से नीचे के परिवार वालों के मुखिया  अथवा घर के कमाने वाले सदस्य को नि:शुल्क जीवन बीमा की सुविधा प्रदान की जाती है। पन्नाधाय जीवन अमृत योजना के अंतर्गत वर्ष २०१० - २०११ में ₹ १९३२.०० लाख जीवन बीमा निगम को उपलब्ध कराए थे। यह भी पढ़ें : पन्नाधाय योजना की विस्तृत जानकारी
सिलीसेढ़ झील

सिलीसेढ़ झील भारत के राजस्थान राज्य के अलवर ज़िले में स्थित एक झील है। यहां पर सन् १८४५ ईस्वी में अलवर के  महाराजा विनयसिंह ने अपनी पत्नी हेतु एक शाही महल तथा लॉज बनाया था ,जो वर्तमान में लेक पैलेस होटल के नाम से चल रहा है और यह होटल अब राजस्थान पर्यटन विभाग द्वारा संचालित की जा रही है।
प्रेमा माथुर

प्रेमा माथुर दुनिया की पहली महिला वाणिज्यिक पायलट हैं (डेक्कन एयरवेज, हैदराबाद| उन्होंने 1947 में उसकी कमर्शियल पायलट का लाइसेंस प्राप्त किया।  1949 में प्रेमा माथुर ने राष्ट्रीय एयर रेस जीता।
वैमानिक विकास अभिकरण

वैमानिक विकास अभिकरण (Aeronautical Development Agency; एयरोनॉटिकल डेवलपमेंट एजेंसी (ADA)) की स्थापना भारत में हल्के लड़ाकू विमान (LCA) के निर्माण की देखरेख करने के लिये १९८४ में की गयी। यह भारत सरकार के रक्षा मंत्रालय के अन्तर्गत आता है और इसका मुख्यालय बंगलुरु में है।
जुलाई २०१६ बगदाद आतंकी हमला

इराक़ के बगदाद शहर के कराडा में ०३ जुलाई २०१६ को दो अलग -अलग आतंकवादी हमले हुए।  जिसमें लगभग १६७ से ज्यादा लोग मारे गए और २०० से ज्यादा लोग घायल हुए। यह हमले इराक़ के स्थानीय समयानुसार अर्धरात्रि के (२ जुलाई २१:०० यूटीसी) को ईराक के कराडा ज़िले में सुसाइड कार ब्लास्ट हुआ जिसमें १०० से ज्यादा लोग मारे गए और १०० के करीब घायल हुए  इन हमलो की जिम्मेदारी इस्लामिक स्टेट ऑफ़ इराक़ एंड अल-शाम ने ली है। बगदाद हमले से पहले भी २८ जून २०१६ को 2016 इस्तांबुल अतातुर्क हवाईअड्डा हमला ,इराक़ में हमला हुआ जिसमें भी काफी मौतें हुई इनके पश्चात ०१ जून को बांग्लादेश में भी 2016 गुलशन हमला हुआ जिससे में भी कई मौतें हुई। और इन दोनों के बाद अभी बगदाद में हमला जिसमें अभी तक १७४ से ज्यादा मारे जाने और २२१ से ज्याता घायल होने की ख़बर है।
एल्विन टॉफ्लर

ऐल्विन टॉफ़्लर(4 अक्टूबर, 1928 - 27 जून 2016), एक अमेरिकी लेखक एवं भविष्यवादी थे। उनके द्वारा लिखित पुस्तक ‘फ्यूचर शॉक’ (Future Shock) बेस्टसेलर रही, जिसकी विश्व भर में 6 मिलियन से अधिक प्रतियां बिकीं। उनके लेखन में विशेष रूप से डिजिटल क्रांति एवं संचार क्रांति का विश्व समुदाय पर प्रभाव शामिल है। वे अपनी पुस्तकों में आधुनिक तकनीकी के बारे में चर्चा किये जाने के कारण प्रसिद्ध थे। उनकी अन्य प्रसिद्ध पुस्तकें ‘द थर्ड वेव’ (The Third Wave) व ‘पॉवरशिफ्ट’ (Powershift) हैं। 27 जून 2016 को 87 वर्ष की आयु में लास एंजेल्स में उनका निधन हो गया।
थाई बाथ

बात (थाई: บาท; चिह्न: ฿; कोड: THB) थाईलैंड की मुद्रा है। यह 100 सतांग (สตางค์) में विभाजित होता है। मुद्रा जारी करने की ज़िम्मेदारी थाईलैंड के बैंक की है। स्विफ्ट के अनुसार, अक्टूबर 2014 तक, थाई बात दुनिया का दसवाँ सबसे अधिक भुगतान में इस्तेमाल होने वाला मुद्रा है।  पाउंड की तरह थाई बात का उत्पन्न वज़न के एक पारंपरिक इकाई से हुई है। इसका मूल्य असल में चाँदी के वज़न से व्यक्त किया जाता था (जो आज 15 ग्राम के बराबर है), और शायद सुखोथाई अवधि के दौरान गोली के सिक्कों फोत दुअंग (थाई: พดด้วง) के रूप में इस्तेमाल होता था। ये ठोस चाँदी के टुकड़े थे जिन्हें पारंपरिक इकाइयों की प्रणाली के अनुसार बनाया जाता था, और ये सहज गुणन और विभाजन से जुड़े होते थे। बात इन ही इकाइयों में से एक था।  यह प्रणाली 1897 तक प्रचलन में रही, जब जयंत मोंकोल द्वारा बनाई गई दशमलव प्रणाली को राजा राम पंचम ने पेश किया, जिसमें 1 बात = 100 सतांग था। इसके बावजूद पुराने इकाइयों में सिक्कों को 1910 तक जारी किया जाता रहा, और 25 सतांग को आज भी सलूंग कहा जाता है। 27 जुलाई, 1902 बात का मूल्य चाँदी पर आधारित था, जहाँ 1 बात 15 ग्राम चाँदी जितना मूल्यवान था। इससे बात का मूल्य स्वर्ण मानक पर मुद्राओं के तुलना में बदलता रहता था । 1857 में कुछ सिक्कों के मूल्य को कानूनी तौर पर निश्चित कर दिया गया, 1 बात = 0.6 स्ट्रेट्स डॉलर और 5 बात = 7 भारतीय रुपए। 1880 से पहले विनिमय दर तय की गई 8 बात प्रति पाउंड स्टर्लिंग पर, जो 1880 के दशक में गिरकर 10 प्रति पाउंड स्टर्लिंग तक पहुँच गई। 1902 में, सरकार ने बात का मूल्य बढ़ाना शुरू क्र दिया जब चाँदी की कीमत सोने के मुक़ाबले बढती थी, लेकिन चाँदी की कीमत घटने पर उसे घटाया नहीं। शुरुआत में 21.75 बात = पाउंड स्टर्लिंग था, उसका मूल्य बढ़कर 1908 में, 13 बात = 1 पाउंड पर उसे पेग कर दिया गया। इसे 1919 में 12 बात और अस्थिरता के अवधि के बाद 1923 में 11 बात में बदल दिया गया द्वितीय विश्व युद्ध के दौरान बात को जापानी येन के बराबर रखा गया। 1956 से 1973 तक, बात को अमेरिकी डॉलर के साथ 20.8 बात = 1 डॉलर के विनिमय दर पर पेग किया गया और 1978 तक 20 baht = 1 डॉलर पर। अमेरिकी अर्थव्यवस्था में मज़बूती के कारण थाईलैंड ने 1984 से 2 जुलाई 1997 तक 25 प्रति डॉलर पर पेग किया, जब देश 1997 के एशियाई आर्थिक संकट से प्रभावित हुई। बात को फ्लोट कर दिया गया और उसका मूल्य आधा हो गया, और जनवरी 1998 में वह 56 प्रति डॉलर के न्यूनतम डर पर पहुँच गया। उसके बाद के वर्षों में वह 30 प्रति डॉलर तक बढ़ गया है। बात को असल में विदेश टिकल शब्द से जाना करते थे, जिसे 1925 तक नोटों के अंग्रेजी पाठ में लिखा जाता था। ंगिअन (เงิน) शब्द को थाई भाषा में चाँदी के लिए इस्तेमाल किया जाता है और साथ ही पैसों के लिए भी, जो इस बात क दर्शाती है कि बात मूलतः कीमती धातुओं और रत्नों का वज़न मापने की इकाई है। एक बात = 15.244 ग्राम है।  क्योंकि थाई सोने की मानक शुद्धता 96.5% है, वज़न में एक बात में सोने की मात्रा है 15.244 × 0.965 = 14.71046 ग्राम। 15.244 ग्राम का इस्तेमाल बुलियन के लिए होता है। आभूषण के मामले में, 1 बात को 15.16 ग्राम से अधिक होना चाहिए। थाईलैंड के बैंक ने 19 दिसंबर, 2006 में विनिमय नियंत्रण जिससे देशी और विदेशी विनिमय दरों में काफ़ी फ़र्क बढ़ गया। यहाँ तक दोनों बाज़ारों में कि 10% तक का फ़ासला आ गया। 3 मार्च, 2008 को नियंत्रण हटा दिए गए और अब विदेशी और देशी विनिमय दरों में कोई ख़ास अंतर नहीं है।
ब्राज़ीली रियाल

रियाल ब्राज़ील का वर्तमान मुद्रा है। इसका मुद्रा चिह्न R$ है और आईएसओ कोड BRL है। इसे 100 सेंटावो में विभाजित किया जाता है। आधुनिक रियाल को 1994 में लाया गया था, जब पिछली मुद्रा, क्रुज़ेरो रियाल को रियाल योजना के तहत हटा दिया गया, जो एक मौद्रिक सुधार योजना थी। इसका उद्देश्य था तीन दशकों के लगातार मुद्रास्फीति को रोकना। उस समय इसका मतलब था अमेरिकी डॉलर के साथ 1:1 का विनिमय दर बनाए रखना। इसे 1999 में 2:1 के दर तक अवमूल्यन का सामना करना पड़ा, और 2002 तक 4:1 तक पहुँच गया था, और 2015 के आर्थिक संकट से पहले इसके मूल्य में थोड़ी बढ़ोतरी हुई थी। जून 2016 तक यह 3.2 रियाल प्रति डॉलर के आँकड़े तक पहुँच गई है। आधिकारिक तौर पर ब्राज़ीली रियाल के डॉलर जैसे चिह्न (जिसे सीफ़्राँओ कहते हैं) में एक के बजाय दो सीधी लकीरें () हैं।  लेकिन यूनिकोड इसे केवल फ़ॉन्ट डिजाइन का मामला मानता है, और दो लकीरों वाले संस्करण के लिए अलग कोड नहीं है।  आधुनिक रियाल को 1 जुलाई 1994 के इतामार फ्रांको के राष्ट्रपति काल के दौरान लाया गया था, जब रुबेन्स रिकुपेरो वित्त मंत्री थे। यह ब्राज़ीली अर्थव्यवस्था को स्थिर करने के लिए अपनाई गई रियाल योजना का हिस्सा था। इसने क्रुज़ेरो रियाल की जगह ले ली। इससे भारी तादाद में देशभर के नोटों को बदलना पड़ा। जब इसे इस्तेमाल में लाया गया, तब इसका मूल्य 1 युनिदाद रियाल दे वलोर (unidade real de valor URV, यानि वास्तविक मूल्य इकाई) के बराबर रखा गया। एक URV का मूल्य 2750 क्रुज़ेरो रियाल के बराबर था, जो उस समय अमेरिकी डॉलर और क्रुज़ेरो रियाल का विनिमय दर था। परिणामस्वरूप रियाल अमेरिकी डॉलर के मूल्य के बराबर था। ब्राज़ील के साथ-साथ उसके पड़ोसी देश, जैसे उरुग्वे और पैराग्वे, जहाँ हर साल सैंकड़ों ब्राज़ीली ख़रीददारी करने जाते हैं, वहाँ रियाल का इस्तेमाल होता है। इसे अर्जेंटीना में भी स्वीकारा जाता है, जैसे राजधानी ब्यूनस आयर्स के रेस्त्राँओं में।
राधिका मेनन

राधिका मेनन भारतीय नौवहन निगम में तैनात एक भारतीय टैंकर कैप्टन हैं। 7 जुलाई, 2016 को अंतर्राष्ट्रीय समुद्री संगठन ने सागर में असाधारण बहादुरी के लिए उन्हें सम्मानित करने का निर्णय लिया। उन्हें यह पुरस्कार समुद्र में दुर्गम्मा नामक मछली पकड़ने की नाव में सवार सात मछुआरों के जान बचाने के लिए दिया गया। उन्होंने मछुआरों की जान तब बचाई जब वह भारतीय नौवहन निगम के संपूर्ण स्वराज नामक तेल टैंकर पर नियुक्त थीं। यह पुरस्कार प्राप्त करने वाली वो दुनिया की पहली महिला हैं।
अजय सिंह चौटाला

अभय सिंह चौटाला भारतीय राष्ट्रीय लोक दल के नेता हैं।
शेर खान सराय,संभल (मुरादाबाद)

भारत की जनगणना अनुसार यह गाँव, तहसील संभल, जिला मुरादाबाद, उत्तर प्रदेश में स्थित है। सम्बंधित जनगणना कोड: राज्य कोड :09 जिला कोड :135 तहसील कोड : 00721  उत्तर प्रदेश के जिले (नक्शा)
वाई॰एस॰ सुब्बा रेड्डी

वाई॰एस॰ सुब्बा रेड्डी भारत की सोलहवीं लोकसभा में सांसद हैं। 2014 के चुनावों में इन्होंने आंध्र प्रदेश की ओंगोले सीट से वाईएसआर कांग्रेस पार्टी की ओर से भाग लिया था।
शुष्क आसवन

जब किसी ठोस पदार्थ को गरम करके गैसीय उत्पाद प्राप्त किया जाता है तो इसे शुष्क आसवन (Dry distillation) कहते हैं। ये गैसें संघनित होकर द्रव या ठोस में भी बदल सकतीं हैं।
बृहद्बल

बृहद्बल भारतीय महाकाव्य महाभारत में एक चरित्र है। वह भगवान् राम के एक वंशज थे, वह इक्ष्वाकु राजवंश के अंतर्गत विश्रुतवन्ता के पुत्र के रूप में कोशल राज्य के अंतिम शासक थे। कुरुक्षेत्र युद्ध में बृहद्बल ने कौरवों की ओर से युध्द लड़ा और चक्रव्यूह में अभिमन्यु द्वारा मारा गया था। विष्णु पुराण और भागवत पुराण के अनुसार बृहद्बल इक्ष्वाकु वंशज भगवान राम के पुत्र कुश की वंशबेल से थे। माखन झा कृत प्राचीन हिंदू राज्यों का मनुष्य विज्ञान : सभ्यता का एक अध्ययन ,में दावा है कि बृहद्बल राजा राम के बाद पन्द्रहवें राजा थे। बृहद्बल को इक्ष्वाकु वंश का अंतिम शासक माना जाता है। राम और बृहद्बल के बीच में ३१-३२ पीढ़ियों का अंतर था। महाभारत कोशल के राज्य के शासक के रूप में बृहद्बल का वर्णन करता है। राजसूय यज्ञ के दौरान भीम ने बृहद्बल को वशीभूत किया था, और बाद में दिग्विजय यात्रा के दौरान कर्ण ने बृहद्बल पर विजय प्राप्त करी और इसी कारण उसने कुरुक्षेत्र युद्ध के दौरान कौरवों का साथ दिया। युद्ध के तेरहवें दिन,जब अभिमन्यु (अर्जुन का पुत्र) चक्रव्यूह में प्रवेश करता है तो, अभिमन्यु, बृहद्बल, द्रोण, कृपाचार्य, कर्ण, अश्वत्थामा और कृतवर्मा सहित कौरवों योद्धाओं के साथ लड़ता है। बृहदबला और अभिमन्यु के बीच एक भयंकर युद्ध होता है, जिसमे बृहद्बल अभिमन्यु के प्राणघातक तीर से मारा जाता है।
ए॰अनवर राजा

ए॰अनवर राजा भारत की सोलहवीं लोकसभा में सांसद हैं। 2014 के चुनावों में इन्होंने तमिलनाडु की रामनाथपुरम सीट से ऑल इण्डिया अन्ना द्रविड़ मुनेत्र कड़गम की ओर से भाग लिया।
बाबुल सुप्रियो

बाबुल सुप्रिय ; जन्म 15 दिसम्बर 1970) एक भारतीय पार्श्वगायक, जीवन्त कलाकार, टेलीविजन होस्ट, अभिनेता, राजनेता और भारत की सोलहवीं लोकसभा में सांसद थे। 2014 के चुनावों में इन्होंने पश्चिम बंगाल की आसनसोल सीट से भारतीय जनता पार्टी की ओर से भाग लिया और जीते। सम्प्रति वे भारत में केन्द्रीय मंत्रिपरिषद में भारी उद्योग और सार्वजनिक उपक्रम राज्य मंत्री हैं। उन्होंने नब्बे के दशक के मध्य में हिंदी सिनेमा में पार्श्व गायक के रूप में अपना करियर बनाया और तब से कई फिल्मों के लिए गाने गाए। वह मुख्य रूप से हिंदी और बांग्ला में गाते हैं यद्यपि उन्होंने अपने संगीत कैरियर के दौरान 11 अन्य भाषाओं में भी पार्श्व गायन किया है। उन्होंने 2014 में राजनीति में प्रवेश किया और नरेंद्र मोदी की सरकार में शामिल हुए। उन्होंने जुलाई मे भाजपा छोड़ कर राजनीति को अलविदा कह दिया था | उन्होंने सोशल मीडिया पर एक पोस्ट लिख कहा था कि वे राजनीति में सिर्फ समाज सेवा के लिए आए थे | उन्होंने अपने सांसद पद से भी इस्तीफा था फिलहाल वह TMC के सदस्य है उन्होंने, TMC सितंबर 2021 मे ज्वाइन करी है | बाबुल सुप्रियो का जन्म पश्चिम बंगाल के एक छोटे से शहर में हुआ था। डॉन बोस्को लिलाह में अपनी स्कूली शिक्षा पूरी करने के बाद, उन्होंने कलकत्ता विश्वविद्यालय से वाणिज्य में स्नातक की डिग्री अर्जित की। पूर्णकालिक कैरियर के रूप में गायन करने से पहले, उन्होंने स्टैण्डर्ड चार्टर्ड बैंक में कुछ दिन काम किया। फिर उन्होने मनोरंजन उद्योग में प्रवेश करने का फैसला किया। बॉलीवुड में सफल दशकों के बाद, उन्होंने भाजपा के उम्मीदवार के रूप में 2014 में राजनीति में प्रवेश किया और 2014 के लोकसभा चुनावों में अपना पहला चुनाव जीता, जो आसनसोल से था। उन्होंने डोला सेन को हराया। उन्हें शहरी विकास मंत्रालय, आवास और शहरी गरीबी उन्मूलन मंत्रालय में राज्य मंत्री बनाया गया था। बाद में उनको भारी उद्योग और सार्वजनिक उद्यम मंत्रालय दिया गया।
जिगर मुरादाबादी

जिगर मुरादाबादी (उर्दू: جِگر مُرادآبادی‎), एक और नाम: अली सिकंदर (1890–1960), 20 वीं सदी के सबसे प्रसिद्ध उर्दू कवि और उर्दू गजल के प्रमुख हस्ताक्षरों में से एक।  उनकी अत्यधिक प्रशंसित कविता संग्रह "आतिश-ए-गुल" के लिए उन्हें 1958 में साहित्य अकादमी पुरस्कार प्रदान किया गया। जिगर का जन्म 6 अप्रैल 1890 को शायर पिता मौलाना अली 'नज़र' के घर में हुआ। शुरुआती शिक्षा तो उन्होने प्राप्त कर ली लेकिन घोर अस्वस्थता के साथ-साथ कुछ घरेलू परेशानियों के कारण उन्होने आगे की पढ़ाई नहीं की। वैसे भी किताबी पढ़ाई को शायरी के लिए वे नुकसानदेह समझते थे। हालांकि अपने व्यक्तिगत शौक़ के कारण उन्होंने घर पर ही फ़ारसी की पढ़ाई पूरी की। इस समय तक उनका नाम अली सिकंदर था। उनके पुर्वज मौलवी मुहम्मद समीअ़ दिल्ली निवासी थे और शाहजहाँ बादशाह के शिक्षक थे। किसी कारण से बादशाह के कोप-भाजन बन गए। अतः वे दिल्ली छोड़कर मुरादाबाद जा बसे थे। ‘जिगर’ के दादा हाफ़िज़ मुहम्मदनूर ‘नूर’ भी शायर थे।  अली सिकंदर से जिगर मुरादाबादी हो जाने तक की यात्रा उनके लिए सहज और सरल नहीं रही थी। हालांकि शायरी उन्हें विरासत में मिली थी। अंग्रेज़ी से बस वाकिफ़ भर थे। पेट पालने के लिए कभी स्टेशन-स्टेशन चश्मे बेचते, कभी कोई और काम कर लिया करते। ‘जिगर’ साहब का शेर पढ़ने का ढंग कुछ ऐसा था कि उस समय के युवा शायर उनके जैसे शेर कहने और उन्हीं के अंदाज़ को अपनाने की कोशिश किया करते थे। इतना ही नहीं उनके जैसा होने के लिए नए शायरों की पौध उनकी ही तरह रंग-रूप करने का जतन करती थी।  ‘जिगर’ पहले मिर्ज़ा ‘दाग’ के शिष्य थे। बाद में ‘तसलीम’ के शिष्य हुए। इस युग की शायरी के नमूने ‘दागे़जिगर’ में पाये जाते हैं। असग़र’ की संगत के कारण उनके जीवन में बहुत बडा़ परिवर्तन आया। पहले उनके यहाँ हल्के और आम कलाम की भरमार थी। अब उनके कलाम में गम्भीरता, उच्चता और स्थायित्व आ गया। उनके पढ़ने का ढंग इतना दिलकश और मोहक था कि सैंकड़ो शायर उसकी कॉपी करने का प्रयत्न करते थे।  उन्होने आगरा की तवायफ वहीदन से प्रेम विवाह किया और शीघ्र ही बेमेल मिज़ाज के कारण उनका तलाक भी हो गया। उसके बाद उन्होने मैनपुरी की एक गायिका शीरज़न से प्रेम विवाह किया, किन्तु उसका भी हस्र पहले जैसा ही हुआ। एक बार मशहूर गायिका अख़्तरी बाई फैजाबादी (बेगम अख़्तर) के शादी के पैग़ाम को भी वे ठुकरा चुके थे।  मेरा कमाल-ए-शेर बस इतना ही है 'जिग़र', आप हम पे छा गए और हम ज़माने पे छा गए.. जिगर का निधन गोंडा में 9 सितंबर 1960 को हो गया। उनके निधन के पश्चात गोंडा शहर में एक छोटे से आवासीय कॉलोनी का नाम उनकी स्मृति में जिगरगंज रखा गया, जो उनके घर के काफी करीब था। साथ ही वहाँ के एक इंटर्मेडिएट कॉलेज का नाम भी उनके नाम पर "दि जिगर मेमोरियल इंटर कॉलेज" रखा गया। मज़ार-ए-जिगर मुरदाबादी, तोपखाना, गोंडा में स्थित है।
सोमनाथ लाहिड़ी

सोमनाथ लाहिड़ी (1 सितंबर 1909 – 19 अक्टूबर 1984) भारत के एक राजनेता एवं भारतीय कम्युनिस्ट पार्टी के नेता थे। वे बंगाल से संविधान सभा के सदस्य भी थे। बाद में वे (1952 - 1977) पश्चिम बंगाल की विधान सभा के सदस्य चुने गए थे।
विजय सांपला

विजय सांपला एक भारतीय राजनीतिज्ञ तथा पूर्व राष्ट्रीय अनुसूचित जाति आयोग के राष्ट्रीय अध्यक्ष हैं तथा वे पूर्व केन्द्रीय सामाजिक न्याय एवं अधिकारिता राज्यमंत्री, भारत सरकार हैं। भारत की सोलहवीं लोकसभा में सांसद हैं। 2014 के चुनावों में इन्होंने पंजाब की होशियारपुर सीट से भारतीय जनता पार्टी की ओर से भाग लिया।
उदयादित्य

उदयादित्य पंवार या पोवार , मालवा का राजा था जिसने जयसिंह के बाद राजधानी से मालवा पर राज किया। चालुक्यों से संघर्ष पहले से ही चल रहा था और उसके आधिपत्य से मालवा अभी हाल ही अलग हुआ था जब उदयादित्य लगभग १०५९ ई. में गद्दी पर बैठा। मालवा की शक्ति को पुन: स्थापित करने का संकल्प कर उसने चालुक्यराज कर्ण पर सफल चढ़ाई की। कुछ लोग इस कर्ण को चालुक्य न मानकर कलचुरि लक्ष्मीकर्ण मानते हैं। इस संबंध में कुछ निश्चयपूर्वक नहीं कहा जा सकता। इसमें संदेह है कि उदयादित्य ने कर्ण को परास्त कर दिया। उदयादित्य का यह प्रयास परमारों का अंतिम प्रयास था और ल. १०८८ ई. में उसकी मृत्यु के बाद परमार वंश की शक्ति उत्तरोत्तर क्षीण होती गई। उदयादित्य की अभिलेखों में भोज का 'बंधु' कहा गया है। कुछ आश्चर्य नहीं जो वह परमारों की दूसरी शाखा का रहा हो। उदयपुर और नागपुर के अभिलखों में इसका उल्लेख राजा भोज के उत्तरधिकारी के रूप में हुआ है। उदयादित्य के तीन पुत्र थे । प्रथम लक्ष्मनदेव द्वितीय नरवर्मन तथा तृतीय जगदेव पंवार पिता उदयादित्य के राजकाल में ही लक्ष्मनदेव मालवा के दख्खन की उपराजधानी नगरधन (रामटेक नागपुर समिप) से इस प्रदेश का सुबेदार था। उदयादित्य की मृत्यु १०८६ इसा में हुई। उदयादित्य के मृत्यु पश्चयात धार राजसिंहासन पर नरवर्मनदेव का राज्याभिषेक हूआ और उसने मालवा प्रांत पर ११३३ तक राज किया।
कमलेश शिवजी विकमसे

कमलेश शिवजी विकमसे एक भारतीय चार्टर्ड एकाउंटेंट हैं और इंस्टीट्यूट ऑफ चार्टर्ड अकाउंटेंट ऑफ इंडिया (आई० सी० ए० आई०) के पूर्व अध्यक्ष हैं। वे एशियाई और प्रशांत लेखाकारो का परिसंघ (सी० ए० पी० ए०) के भी पूर्व अध्यक्ष रह चुके हैं। कमलेश का जन्म दिसंबर १९६० में मुंबई में एक शिक्षित परिवार में हुआ। उनके पिता, श्री शिवजी के० विकमसे भी एक चार्टर्ड एकाउंटेंट हैं और भारतीय सनदी लेखाकार संस्थान के केंद्रीय परिषद के पूर्व सदस्य रह चुके हैं। उन्होंने पोदार कॉलेज में में अध्ययन करने के बाद, मुंबई विश्वविद्यालय से बैचलर ऑफ कॉमर्स की डिग्री प्राप्त की और १९८२ में चार्टर्ड एकाउंटेंट बने।
एशियाई और प्रशांत लेखाकारो का परिसंघ

एशियाई और प्रशांत लेखाकारो का परिसंघ (सी० ए० पी० ए०) एशिया-प्रशांत क्षेत्र में राष्ट्रीय पेशेवर लेखा संगठनों का प्रतिनिधित्व करता हैं।
जॉय बांग्ला

जॉय बांग्ला यानि जय बांग्ला (बंगाली: জয় বাংলা) बांग्लादेश के स्वाधीनता संग्राम के समय मुक्तिवाहिनी नामक मुक्ति संगठन द्वारा प्रयुक्त नारा है। ज़ियाउर रहमान ने बांग्लादेशी स्वाधीनता की घोषणा करते हुए यह नारा का प्रयोग किया।
सेंटूर

न्रश्व (नृ-अश्व) (प्राचीन यूनानी : κένταυρος) यूनान की पौराणिक कथा का एक प्राणी है जिसका ऊपरी शरीर मानव का और निचला शरीर और पैर घोड़े के होते हैं। कई यूनानी पुराण में न्रश्व को अदम्य घोड़ों के रूप में वन्य माना जाता है, और कहा जाता है कि थेसालिया में मैग्नेशिया और पेलियन पर्वतीय क्षेत्र में, एलिस में फोलोई ओक के जंगल और दक्षिणी लैकोनिया में मालियन प्रायद्वीप में बसे हुए थे। न्रश्व को बाद में रोमन पुरिण में चित्रित किया गया था, और मध्यकालीन पशुकथाओं में परिचित व्यक्ति थे। वे आधुनिक शानदार साहित्य के प्रमुख बने हुए हैं। सेंटूर लापिथ के ख़िलाफ़ युद्ध के लिए प्रसिद्ध हैं, जो शुरू हुई जब उन्होंने हिप्पोदामिया और पैरिथौस के शादी के दिन, हिप्पोदामिया और अन्य लापिथ औरतों का अपहरण करने की कोशिश की थी। माना जाता है कि इन भाइयों के यह जंग मनुष्यों के नीच इच्छाओं और सभ्य व्यवहार के अंतर को दर्शाता है। थेस्यूस, नायक और शहरों का स्थापक, जो वहाँ उपस्थित था, ने पैरिथौस को सहारा दिया और संतुलन को व्यवस्था की तरफ़ झुका दिया। सेंटूर हमलावरों को भगा दिया गया या मार डाला गया।  एक अन्य लापिथ नायक था कैन्यूस जो हथियारों से अविनाशी था। उसे सेंटूरों ने पत्थरों और शाखाओं से पीट-पीट कर धरती में गाड़ दिया। सेंटूरों को कई यूनानी मिथकों में जंगली घोड़ों जैसे असभ्य समझा जाता है। टाइटन युद्ध की तरह, जहाँ ओलंपियाई देवों ने टाइटनों को हराया था, सेंटूरों के युद्ध सभ्यता और असभ्ता के संघर्ष को दर्शाते हैं। सेंटूर युद्ध को पार्थेनन में फैदियास और माइकल एंजेलो के एक मूर्ति में दिखाया गया है, जो इस युद्ध के सबसे प्रसिद्ध चित्रण हैं। उग़ारित में पाए गए मिकेने के टेराकोटा मूर्तियों को सेंटूर पहचाना गया है, जिससे संभव है कि इन जीवों के मिथकों का मूल कांस्य युग में हुआ था। यूनानी काला में, सेंटूर के तीन प्रकार के चित्रण हैं। कुछ में मनुष्य का कमर वहाँ जुड़ता है जहाँ घोड़े का गला होता है, जिसे "क्लास ए" कहा जाता है, और उनका सबसे प्रसिद्ध रूप है। कुछ के शरीर और पैर मनुष्यों जैसे हैं, और कमर में उनका शरीर घोड़े के शरीर से जुड़ा है, जिसे "क्लास बी" कहते हैं। "क्लास सी" में सेंटूर के आगे के पैर मनुष्य जैसे हैं, पर उनमें खुर लगे हैं।  बाद के कुछ तस्वीरों में पंखों वाले सेंटूर भी दिखाए गए हैं। सेंटूर रोमन काला में भी बहुत दिखाई देते हैं। इसका सबसे मशहूर उदहारण है जहाँ कोन्स्टान्टिन प्रथम के रथ को दो सेंटूर खींच रहे हैं, जो उनके ईसाई चित्रण से बिलकुल अलग है।  सेंटूर के मूल का सबसे सामान्य सिद्धात यह है कि जब घोड़ों के न पालने वाले संस्कृति का सामना घुड़सवारों से होती है, तो उनकी प्रतिक्रिया यह होती है। इस सिद्धांत के अनुसार ऐसे घुड़सवार आधे-मनुष्य और आधे-पशु नज़र आते हैं। कहा जाता है एज़टेक लोगों को भी स्पेनी घुड़सवारों के बारे में यही ग़लतफ़हमी थी। घोड़ों को पालना और घुड़सवारी सबसे पहले मध्य एशिया के स्टेपी मैदानों में शुरू हुई थी, आज जहाँ क़ज़ाख़स्तान स्थित है। थेस्सालिया के लापिथ जनजाति, जो मिथकों में सेंटूर के भाई थे, उन्हें यूनानी लेखकों द्वारा घुड़सवारी का आविष्कारक माना जाता है। थेस्सालिया के जनजाति भी यह मानते थे कि उनके घोड़े सेंटूर के वंशज हैं। सेंटूर को हिन्दी भाषा में नरश्व भी कहा जाता है जो प्राय: अर्द्ध नर व अर्द्ध अश्व होते हैं।
वक्र का अनुरेखण

वक्र का समीकरण दिए रहने पर वक्र का अनुरेखण संभव होता है। चरों के ऐसे संगत मान ज्ञात करके, जिसे समीकरण संतुष्ट हो जाए, उन अनेक बिंदुओं का पता लग सकता है जिनसे वक्र गुजरता है। इन बिंदुओं को जोड़ने पर वक्र की एक मोटी रूपरेखा का पता लग जाता है। फिर भी कुछ ऐसी बातें होती हैं जिनसे उसके आकार प्रकार, लक्षण, स्वरूप आदि जानने में आसानी हो जाती हैं, जैसे :
शर्करा परिष्करणी

शर्करा परिष्करणी (sugar refinery) में अपरिष्कृत शर्करा (raw sugar) को परिष्कृत किया जाता है और इसे सफेद दानों में बदल दिया जाता है।